NK Troglav 1918 Livno

**Nogometni klub Troglav** je nogometni klub iz Livna, Bosna i Hercegovina. Takmiči se u Drugoj nogometnoj ligi Federacije Bosne i Hercegovine - Jug.

## Historija 
Klub je osnovan 1921. godine, a na grbu se nalazi broj 1918., koji simbolizira godinu osnivanja istoimenog sportskog društva - za godinu osnivanje službeno se uzima 1918. Na grbu se, pored godine osnivanja nalazi i obris vrha Troglava po kojem je klub i dobio ime, a u novije vrijeme mu je dodana i hrvatska šahovnica.

### Jugoslavija
U periodu nakon Drugog svjetskog rata klub se zvao *SD Vojin Zirojević* po livanjskom narodnom heroju, odnosno *FD Cincar* (1947 - 1949.), prema istoimenoj planini iznad grada Livna, a od 1949. godine ponovno se zove *NK Troglav*. Za vrijeme Jugoslavije klub je igrao u nižim ligama, a najveći uspjeh ostvaren je u sezoni 1972. - 1973., kada je klub igrao u jugoslavenskoj drugoj nogometnoj ligi Jug i odmah ispao, zauzevši 16. mjesto od 18. klubova. Troglav nikad više nije uspio doći do tog stepena takmičenja.

### 1992-97. 
Tokom rata klub nije igrao ni u kojem takmičenju, a u vremenu nakon rata, Troglav je igrao u ligi Herceg-Bosne. U prvenstvu je najveći uspjeh bilo 2. mjesto u sezoni 1996./1997., a najvrijedniji i jedini službeni trofej osvojen je upravo te 1997. godine, osvajanjem Kupa Herceg-Bosne i pobjedom nad Širokim Brijegom u finalu.
1994. godine desila se još jedna promjena imena kluba - ovaj put klub je nazvan *HNK Livno*. Ali, to je trajalo samo jednu godinu jer je 1995. godine vraćen prvobitni naziv kluba, NK Troglav.

### Zajednička liga Bosne i Hercegovine
Od ujedinjenja liga u Bosni i Hercegovini, NK Troglav je u elitnom rangu nastupao dvije sezone. U prvom izdanju Premijer lige, u sezoni 2000./2001. Troglav je zauzeo 10. mjesto (22 kluba) i izborio opstanak u ligi. Iz te sezone pamti se 3-1 pobjeda na Koševu protiv Sarajeva, uz tri gola Roberta Regvara. Sljedeće sezone Troglav je završio kao 13. na tabeli (16 klubova) i napustio elitni rang. U Prvoj ligi Troglav je sljedeće sezone imao katastrofalno razdoblje i ispao u Drugu ligu, koju je nakon dvije sezone osvojio i vratio se u Prvu ligu za sezonu 2005./2006. U Prvoj ligi zadržao se četiri sezone, kada je opet ispao u Drugu ligu, u kojoj provodi tri sezone. Nakon očajne prve dvije, u trećoj je osvojen naslov, samim time i plasman u Prvu ligu. Trener momčadi u Prvoj ligi je Vinko Vujeva. Juniori i kadeti NK Troglav takmiče se u regionalnim omladinskim ligama Federacije Bosne i Hercegovine.

## Uspjesi 
***Prva liga Herceg-Bosne**
****Datoteka:Cup Finalist.png (1)**: 1996/97.
***Kup Herceg-Bosne**
****Datoteka:Cup Winner.png (1)**: 1996/97.

## Plasman po sezonama
## Poznati treneri 
* Vladimir Beara

## Stadion
Troglav sve svoje utakmice igra na gradskom stadionu zvanom Zgona. Stadion je sagrađen tokom 1960-ih godina i od tada nije renoviran. Trenutno je u vrlo lošem stanju. Uz glavni teren, tu se nalazi i jedan pomoćni, svlačionice, zgrada Uprave i manji kafić.

## Navijači
Godine 2012. navijački entuzijasti su pokrenuli osnivanje navijačke skupine, koja je nazvana **Konjica**.

## Reference 
## Vanjski linkovi 
* NK Troglav na facebook.com

Troglav 1918
Kategorija:Nogometni klubovi osnovani 1918.